Тхьэзэплъыжым и дыжьын медаль
Хакасием хыхьэ Черногорск къалэм дэт «Нептун» спорт комплексым щIышылэм и 27-м щекIуэкIащ къуажэдэс спортсменхэм я зэгухьэныгъэм и саугъэтхэр къэхьыным ехьэлIауэ дзюдомкIэ урысейпсо зэхьэзэхуэ. Абы хэтащ зи ныбжьыр илъэс 23-м щIимыгъуахэр.
И хьэрхуэрэгъухэм шэч къызытумыхьэн текIуэныгъэхэр къафIихьурэ финалым нэсащ Къэбэрдей-Балъкъэрым щыщ Тхьэзэплъыж Искандер. АрщхьэкIэ, кIэух зэIущIэм ар пэлъэщакъым Красноярск къикIа Алиев Руслан. Зи хьэлъагъыр килограмм 73-м нэблагъэхэм я гупым Тхьэзэплъыжым дыжьын медалыр къыщихьащ. Иджыпсту Искандер Къэбэрдей-Балъкъэрым- рэ Кемеровэ областымрэ я цIэкIэ мэбанэ.
МЭЗКУУ Къан.
